طيب ليه لازم ابدأ برضو بالصلاة في طريقي الى الله؟ لانك انت في بداية الطريق انت عندك مشاكل كتير. انا الصلاة فيها مشاكل وموضوع البنات فيه مشاكل وموضوع الاغاني فيه مشاكل وموضوع السجاير فيه مشاكل وموضوع الصداقة فيه مشاكل
ايه ابدأ به ولا ايه؟ ابدأ بالصلاة. وبعدين ما لكش دعوة بس صل صح وخمس صلوات لان الصلاة تعمل لك حاجتين. لو زبطت الصلاة هتعمل حاجتين. واحد هتعينك على باقي الطاعات
قال الله يا ايها الذين امنوا استعينوا بالصبر والصلاة. ان الله مع الصابرين. نمرة اتنين هتعينك على ترك منكرات قال الله ان الصلاة تنهى عن الفحشاء والمنكر وجاء قوم الى النبي عليه الصلاة والسلام قالوا ان فلان
يقيم الليل كله فاذا اصبح سرق المال فقال النبي عليه الصلاة والسلام ستمنعه صلاته ستمنعه صلاته. يعني لو بيصلي صح هيبطل السرقة ديت. هيبطل السرقة ديت. لذلك اقول لك نصيحة
حافظ على الصلاة دايما. مهما كان حافظ على الصلاة دايما مهما كان بتزني حافز على الصلاة بتسرق حافظ على الصلاة. بتعمل عادة السرية اغتسل وحافز على الصلاة. مش محجبة لابسة ضيق
شيلي اسدال معك وخش صلي في اي مكان في مسجد الكلية في الشغل صلي حتى لو مش محجبة. صلي اوعى تنقطع عن الصلاة الشيطان هيجي يقول لك انت بتعمل عادة سرية. بتصلي ازاي
لو صليت تبقى منافق انت بتزني انت بتسرق انت مش محجبة تبقي بوشين تصلي ومش محجبة تصومي ومش محجبة وتقريبا ومش محجبة لما الشيطان يقول لك كده قل له يا واد يا مؤمن
يا واد ايه يا واد يا مؤمن ده الحل الشيطان ما يتمناش منك اعظم من الامنية ديت انك تسيب الصلاة. وهو دي اللي عايز يوصل له. دي اهم من اللي انت بتعمله
هو عايز يوصل انك انت تسيب الصلاة ربنا جل شأنه قال جاء رجل للنبي عليه الصلاة والسلام قال له قبلت امرأة قبلة فنزل فيه قول الله تعالى قال له ايه الحل؟ قال نزل قول الله تعالى اقم الصلاة طرفي النهار وزلفا من الليل ان الحسنات
يذهبن السيئات. ذلك ذكرى للذاكرين. يذهبن السيئات يعني يذهبن الذنب ويذهب الرغبة فيها. يبقى انا لما اصلي هجد نفسي مش عايز بعد كده عمل. اعمل حاجة الغلط دي. هلاقي اسأل اخوة كتير التزموا بالصلاة. يقول لك مش عارف لقيت نفسي بقيت بكره الاغاني كده ما عرفش ليه. لقيت نفسي بطلت
لقيت نفسي قفلت من اصحابي كده ما بقتش زي الاول. لقيت نفسي عايز اتصدق وعايز اطلع عمرة كله بدأ كده بالعكس لو ان الشيطان ظفر منك بترك الصلاة يبقى هو ضامن انك انت
ستستمر على اللي انت سبت الصلاة عشانه وزدت الطين بلة بانك انت سبت الصلاة. لان ربنا سبحانه وتعالى ربط بين الضياع وبين ترك الصلاة قال تعالى فخلف من بعدهم خلف
اضاعوا الصلاة واتبعوا الشهوات فسوف يلقون غيا. قال العلماء لما اضاعوا الصلاة اتبعوا الشهوات. ولو انهم اقاموا الصلاة لما وقعوا في الايه؟ لما وقعوا في الشهوات وان الصلاة تنهى عن الفحشاء والمنكر. واتبع السيئة الحسنة تمحها. ومن ضيع الصلاة فهو لما سواها اضيع لذلك
مهما كنت بتعمل حافظ على الصلاة